**ROMÂNIA**

**JUDEŢUL CLUJ**

**CONSILIUL LOCAL AL MUNICIPIULUI DEJ**

**Nr. 5.589 din 27 martie 2014**

**PROCES – VERBAL**

încheiat azi, **27 martie 2014**, cu ocazia desfăşurării **şedinţei ordinare** a Consiliului Local al Municipiului Dej, care a fost convocată în conformitate cu prevederile ‚art. 39’, alin. (1) din Legea Nr. 215/2001, republicată, cu modificările şi completările ulterioare, conform Dispoziţiei Primarului **Nr. 276 din 20 martie 2014 ,** cu următoarea

**ORDINE DE ZI:**

**1. Proiect de hotărâre privind aprobarea contului de execuție al Spitalului Municipal Dej la data de 28 februarie 2014.**

**2. Proiect de hotărâre privind constituirea fondului de rezervă bugetară în sumă de 7.000 lei şi utilizarea acestuia pentru ajutorarea victimelor accidentului rutier Ambulanţa Dej din data de 12 martie 2014.**

**3. Proiect de hotărâre privind aprobarea întocmirii Actului adiţional Nr. 1 la Contractul de concesiune Nr. 79/23.413 din 29 noiembrie 2010.**

**4. Proiect de hotărâre privind aprobarea concesionării prin încredinţare directă a terenului în suprafaţă de 124 m.p., situat în Dej, Strada Crişan Nr. 11.**

**5. Proiect de hotărâre privind modificarea Hotărârii Consiliului Local Dej Nr. 18 din 28 februarie 2013.**

**6. Proiect de hotărâre privind aprobarea Regulamentului de organizare şi funcţionare a Grupului Local de lucru, componenţa acestuia şi Planul Local de măsuri pentru aplicarea Strategiei Guvernului de îmbunătăţire a situaţiei romilor pe anul 2012 – 2020.**

**7. Soluţionarea unor probleme ale administraţiei publice locale:**

**- Adresa TRANSURB S.A. Nr. 5.368/17 martie 2014, privind Contul de execuţie la data de 31 decembrie 2013 – 31 ianuarie 2014;**

 **- Adresa Nr. 4.848/ 11 martie 2014 privind Invitaţia în vederea medierii asupra conflictului de muncă asupra drepturilor salariale ale Învăţământului Preuniversitar Dej.**

La şedinţă sunt **prezenţi 16 consilieri**, domnul Primar Morar Costan, domnul secretar Covaciu Andron, şefi de servicii şi funcţionari publici din aparatul de specialitate al primarului, reprezentanţi ai unor firme, ai Spitalului Municipal Dej, delegați ai cartierelor municipiului, cetățeni ai Municipiului Dej, reprezentanți ai mass-media locale și județene.

Lipsesc motivat: **domnii consilier: Mailat Ion Sorin, Federiga Florin și Trâmbițaș Marcel.**

Şedinţa publică este condusă de **domnul consilier Federiga Viorel**

 **Preşedintele de şedinţă** deschide ședința de consiliu local supunând spre aprobare **Procesul – verbal** din ședința ordinară din data de **27 februarie 2013**, care este **votat cu 16 voturi “pentru’’**, iar apoi prezintă cele 6 proiecte ale ordinii de zi, o supune spre aprobare și este votată cu unanimitate de voturi.

Se trece la **Punctul 1.** **Proiect de hotărâre privind aprobarea contului de execuţie al Spitalului Municipal Dej la data de 28 februarie 2014.**

**Domnul Primar Morar Costan,** inițiatorul proiectului în expunerea de motive arată că la fiecare şedinţă de consiliu local, primul punct este alocat pentru prezentarea contului de execuţie al Spitalului Municipal Dej.

**La partea de venituri,** prevederile bugetare anuale – 18.880.290 lei, la partea de cheltuieli, aprobate anual 19.296.160 lei. Diferența reprezintă excedentul bugetar în sumă de 415.870 lei, care sunt repartizați pentru cheltuieli de capital, de dezvoltare a Spitalului Municipal. Prevederi bugetare trimestriale: 6.127.310 lei, credite bugetare trimestriale: 6.543.180 lei. Încasări realizate 2.951.967 lei, cheltuieli : 3.038.959 lei.

Din totalul de 18.880.290 lei, 97% din venituri – provin de la Casa de Asigurări Sociale și de la Direcția de Sănătate Publică, respectiv 18.260.000 lei.

 Se trece la consultarea **comisiilor de specialitate**: Comisia juridică și disciplină pentru activitățile de protecție socială, muncă, protecția copilului, **doamna consilier Muncelean Teodora** - aviz favorabil; Comisia pentru activități economico – financiare și agricultură, **domnul viceprimar Mureșan Aurelian** – aviz favorabil; Comisia pentru activități de amenajarea teritoriului, urbanism, protecția mediului și turism – **domnul consilier Bonta Dan Silviu** - aviz favorabil; Comisia pentru activități social – culturale, culte, învățământ, sănătate și familie – **domnul consilier Bob Axinte** - aviz favorabil;

 Luări de cuvânt: **domnul consilier Lazăr Nicolae:** dorește să cunoască de ce există diferențe între cheltuieli și plăți la Capitolele 10, 17, 41, 42, 43, 52, 56, 57, 58 ?

**Doamna director economic Dălălău Ruxandra:** Plățile sunt plăți, cheltuielile sunt cheltuieli; se referă la ce plătești, cheltuielile se referă la luna trecută, plățile se pot efectua și din stoc.

Supus la vot, proiectul a fost aprobat cu **16 voturi ’’pentru’’**, cu unanimitate de voturi.

 **Punctul 2 Proiect de hotărâre privind constituirea fondului de rezervă bugetară în sumă de 7.000 lei şi utilizarea acestuia pentru ajutorarea victimelor accidentului rutier Ambulanţa Dej din data de 12 martie 2014.**

**Preşedintele de şedinţă** citeşte proiectul de hotărâre şi dă cuvântul inițiatorului proiectului, **domnul Primar Morar Costan** pentru expunerea de motive. Domnia sa subliniază că în data de 12 martie 2014, un echipaj al Ambulanței Dej, au fost victimele unui accident rutier, este vorba de asistenta medicală Corpodean Monica și domnul Bob Ioan, șofer. Au fost internați la Clinica de ortopedie din Cluj, unde s-au efectuat intervențiile chirurgicale necesare. S-au înaintat cereri către Primărie și Consiliul Local, prin care solicită un sprijin financiar în sumă de 11.500 lei, pentru procurarea materialelor de osteosinteză; o parte din bani au fost dați de către Casa de Asigurări de Sănătate, restul de 7.000 lei vor fi dați din fondul de rezervă bugetară pentru cheltuieli urgente, conform ‚art. 36’, alin. (1) din Legea Nr. 273/2006, Legea Finanțelor publice locale. Prin acest gest dorim să fim solitari cu cei doi angajați ai Ambulanței Dej care și-au riscat viața pentru a salva alte vieți.

Se trece la consultarea **comisiilor de specialitate**: comisia economică - aviz favorabil, cu **amendamentul** să fie acordată **suma cerută inițial, 11.500 lei, suma integrală** și să se modifice și ‚art. 2’ cu suma de 11.500 lei; comisia de urbanism - aviz favorabil; conform comisiei economice; comisia învățământ – cultură - aviz favorabil, comisia juridică - aviz favorabil, cu **propunerea domnului primar;**

Luări de cuvânt: **Domnul Primar Morar Costan:** Trebuia găsită sursa financiară prin care se puteau aloca banii, de la Cap. 68, să plătim suma de 15.000 lei, suma cerută de cei doi salariați implicați în accident.

**Domnul consilier Rusu Vasile:** dorește să știe de ce nu s-au acoperit sumele integral de către Casa de Asigurări, sau de Asigurarea Casco ? Cum s-a ajuns la această situație ?

**Domnul Primar Morar Costan:** o parte din bani au fost primiți, dar acum este vorba să conturăm o sumă, să facem o reparație morală pentru cei accidentați.

**Doamna director economic Dălălău Ruxandra:** Nu cunoaște exact situația, dar s-ar putea ca această sumă să servească pentru procurarea protezelor de care are nevoie asistenta medicală accidentată.

**Domnul consilier Lazin Sebastian:** În cerere se face referire la suma de 11.500 lei.

**Preşedintele de şedinţă, domnul consilier Federiga Viorel:** Avem două propuneri: una a **comisiei economice pentru suma de 11.500 lei**, iar cea de-a doua **propunerea domnului primar – 15.000 lei.**

**Domnul consilier Butuza Marius:** Este vorba să rezolvăm solicitarea unui cetățean care a trecut printr-o situație critică, să-i acordăm suma solicitată, 11.500 lei.

Se supun la vot cele două variante separat: propunerea comisiei economice **este aprobată cu 13 voturi ’’pentru’’, 3 ’’abțineri’’.**

Se trece la **Punctul 3.** **Proiect de hotărâre privind aprobarea întocmirii Actului adiţional Nr. 1 la Contractul de concesiune Nr. 79/23.413 din 29 noiembrie 2010.**

**Domnul Primar Morar Costan:** este vorba despre un Contract de concesiune, pe durata a 10 ani a **domnului Ciurar Ionel,** având ca obiect terenul în suprafață de 114 m.p., situat în Municipiul Dej, Strada Mircea cel Bătrân Nr. 5, bloc N 2, teren ce face parte din domeniul privat al Municipiului Dej, cu categoria de folosință Teren aferent Blocului N 2, valoarea concesiunii fiind de 4.206 lei/an. Doamna Vlad Anca, și-a exprimat intenția de a cumpăra acest teren, pentru înființarea unui punct farmaceutic, cu condiția majorării duratei inițiale a Contractului de concesiune de la zece ani la 49 ani, pentru a-și asigura stabilitatea investiției. Deci se cere o Anexă la Contractul de concesiune inițial.

Se trece la consultarea **comisiilor de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil, **cu amendamentul ca Durata concesiunii să fie de 10 ani;**

Luări de cuvânt: **domnul consilier Lazăr Nicolae:** Nu pot fi de acord cu modificarea Cap. III, ‚art. 2’, alin. (1) Durata concesiunii este de 25 – 49 ani, conform Hotărârii de Guvern Nr. 168/2007, Ordonanței de Guvern Nr. 54/2006, privind regimul Contractelor de concesiune, acestea trebuie să aibă la bază un studiu de oportunitate, iar conform ‚art. 12’, alin. (1), durata concesiunii se poate prelungi cu jumătate din durata inițială.

**Domnul consilier Lazin Sebastian:** Trebuie tratați toți concesionarii de terenuri cu aceeași măsură, dacă contractele s-au făcut pe durata de 10 ani, automat se va continua concesionarea.

**Domnul Primar Morar Costan:** Au fost situații și situații, există contracte de concesiune de 25 – 49 de ani, acestea sunt necesare pentru siguranța investiției, dacă doamna Vlad vrea să investească într-un punct farmaceutic, acesta va crea cel puțin 3 – 4 locuri de muncă.

**Domnul consilier Câmpan Vasile:** Construcția nu va fi demolată, contractul de concesiune existent se va menține, deci doamna Vlad poată să fie liniștită.

**Preşedintele de şedinţă:** supune la vot cele două propuneri: **prelungirea contractului de concesiune cu 25 ani** sau **păstrarea formei actuale a contractului.**

**A doua propunere a fost votată cu 15 voturi „împotrivă”**, **„o abținere”**, proiectul a fost respins.

 **Punctul 4. Proiect de hotărâre privind aprobarea concesionării prin încredinţare directă a terenului în suprafaţă de 124 m.p., situat în Dej, Strada Crişan Nr. 11.**

**Domnul Primar Morar Costan:** Este vorba despre un teren în suprafață de 655 m.p., din care 94 m.p. a fost cumpărat, pe acest teren s-a construit o casă; 561 m.p. au fost închiriaţi, construcția se dorește a se extinde; 124 m.p. a fost concesionat; durata concesiunii se dorește a fi de 49 ani, redevența pentru terenul în suprafață de 124 m.p. este de 161 lei/an.

Se trece la consultarea **comisiilor de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Luări de cuvânt: **domnul consilier Lazăr Nicolae:** Nu am văzut un studiu de oportunitate, iar durata de concesiune o propune pentru 25 ani.

**Domnul Primar Morar Costan:** În momentul când construiește o casă trebuie să ai o stabilitate, iar concesiunea oricum se plătește.

Se supune la vot proiectul este votat cu **15 voturi ’’pentru’’, ’’o abținere’’.**

 Se trece la **Punctul 5. Proiect de hotărâre privind modificarea Hotărârii Consiliului Local Dej Nr. 18 din 28 februarie 2013.**

**Domnul Primar Morar Costan:** Fondul discuției îl reprezintă un teren de 254 m.p. în vederea restituirii acestuia către fostul proprietar. Există un titlu de proprietate acordat de Prefectura Județului Cluj de 10.402 m.p., din care 3.000 m.p. aparțin Pieței Agroalimentare de pe Dealul Florilor, zona grădiniței este aproape de piață și suprafața de 254 m.p. s-a suprapus.

Din totalul de 10.402 m.p., 7.148 m.p. sunt spații verzi, 254 m.p. spațiu grădiniță, fapt pentru care se propune completarea Anexei cu C.F. Nr. 57.302 cu Nr. topo 4.154.

Se trece la consultarea **comisiilor de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

**Preşedintele de şedinţă,** supune la vot participarea la discuții a **domnului avocat Man Ioan,** reprezentant al firmei aflată în litigiu.

**Domnului avocat Man Ioan:** reprezintă interesele firmei S.C. Somagro S.A., Piața Agroalimentară Dealul Florilor. Solicită revocarea parțială a Hotărârii Consiliului Local Dej, deoarece cei 3.000 m.p. aparțin pieței agroalimentare și sunt în domeniul public.

Conform Legii Nr. 213/1998, privind bunurile proprietate publică, trebuie făcută o Hotărâre a Consiliului Local Dej prin care suprafața trece din domeniul de Stat în domeniul public, terenuri ce sunt de interes local. Din această cauză Registrul Cadastru Dej a respins întăbularea acestor terenuri. Există trei procese pe rol, pentru evitarea unui proces penal propune retragerea Hotărârii Consiliului Local și să se aștepte sentința definitivă și irevocabilă în acest caz.

Luări de cuvânt: **domnul consilier Butuza Marius:** Situația terenului nu este limpede, nu există o schiță a terenului, nu știm la care 254 m.p. se referă proiectul de hotărâre. Propune amânarea proiectului de hotărâre până la clarificarea definitivă a situației printr-o hotărâre judecătorească definitivă și irevocabilă.

**Domnul consilier Lazăr Nicolae:** dacă există pe rol chemarea în judecată nu se poate lua o hotărâre definitivă, propune amânarea proiectului până la soluționarea definitivă și transparentă a situației.

**Preşedintele de şedinţă,** propune executivului proiectul de hotărâre prezentat cu articolele respective, sau **propunerea domnului consilier Butuza Marius**, de amânare până la apariția hotărârii judecătorești definitive.

Se supun la vot separat: pentru prima variantă sunt 3 voturi pentru, 13 voturi abținere, iar pentru a doua propunere sunt 12 voturi pentru amânarea proiectului și 4 abțineri, deci proiectul de hotărâre propus de primar nu a fost adoptat.

 **Punctul 6.** **Proiect de hotărâre privind aprobarea Regulamentului de organizare şi funcţionare a Grupului Local de lucru, componenţa acestuia şi Planul Local de măsuri pentru aplicarea Strategiei Guvernului de îmbunătăţire a situaţiei romilor pe anul 2012 – 2020.**

**Domnul Primar Morar Costan:** În baza prevederilor Hotărârii Guvernului Nr. 1.221 din 4 ianuarie 2012 pentru aprobarea Strategiei Guvernului României de incluziune a cetățenilor români aparținând minorității romilor, pentru perioada 2012 – 2020, s-a întocmit un Regulament de organizare și funcționare a Grupului de Lucru Local, pe sistemul educațional, , ocuparea forței de muncă, campanie de evaluare a stării de sănătate, campanie de cunoaștere și promovarea drepturilor acestora, locuire și mică infrastructură, infrastructură socială, protecția copilului, justiție și ordine publică, administrare și dezvoltare comunitară. În Municipiul Dej sunt 800 – 900 de romi pentru care s-au făcut eforturi de integrare: s-au construit locuințe sociale în Cartierul Dej – Triaj, eforturi pentru școlarizare, pentru asigurarea transportului spre școală, dar dorim un efort și interes și din partea dumnealor pentru o bună integrare în societate.

Se trece la consultarea **comisiilor de specialitate**: comisia economică - aviz favorabil; comisia de urbanism - aviz favorabil; comisia învățământ – cultură - aviz favorabil, comisia juridică - aviz favorabil.

Supus la vot, proiectul este votat cu **16 voturi ’’pentru’’.**

Luări de cuvânt: **domnul Moldovan Eugen:** reprezentant al romilor în cadrul Primăriei Municipiului Dej, mulțumește Consiliului Local pentru implicarea în integrarea romilor, un efort comun al instituțiilor locale și județene și își exprimă speranța ca structurile specializate să se implice și în continuare pentru rezolvarea problemelor specifice acestei comunități.

**Domnul consilier Butuza Marius:** În anii 2006 – 2007 a mai existat un program pentru sprijinirea comunității rome, la Sărata de jos s-a instalat aparatură, punct de lucru pentru efectuarea de pavaje, borduri, nu s-a văzut nici o realizare.

**Domnul Moldovan Eugen:** Acest obiectiv a fost executat în parteneriat de către Asociația Ramses și Primăria Municipiului Dej, dar nu s-a bucurat de sustenabilitate, de aceea orice proiect se va realiza în colaborare are nevoie de sustenabilitate pentru continuitatea lor.

**Domnul Primar Morar Costan:** Toate proiectele realizate din finanțare europeană au nevoie de implicare totală, responsabilitate practică, să fie susținute cu efort intens.

**Preşedintele de şedinţă** supune discuției **Contul de execuție al S.C. Transurb S.A. la data de 31 decembrie 2013 – 31 ianuarie 2014și informarea cu privire la sistemul de monitorizare și localizare a parcului auto prin G.P.S.**

**Domnul consilier Lazin Sebastian:** este de acord cu propunerea de înființare a unei comisii de audit la societatea de transport.

**Președintele de ședință** propune să se pornească de la Raportul anterior al comisiei de audit, acesta putând fi îmbunătățit.

**Domnul consilier Câmpan Vasile:** dorește să știe dacă se vor dota autobuzele cu sisteme G.P.S.

**Domnul Primar Morar Costan:** Dorește ca reprezentanții comisiei de auditori să fie autorizați și să se găsească o soluție comună, deoarece societatea mai trebuie susținută încă un an și trei luni până la lichidarea împrumutului bancar. Susținerea Primăriei este în sumă de 1.500.000 lei și 800.000 lei pentru persoanele cu handicap, dar dorește o implicare mai mare și din partea societății de transport.

**Doamna consilier Muncelean Teodora**: Până nu se cunoaște Raportul Consiliului de administrație al Societății și a Comisiei de cenzori nu se impune o comisie de audit suplimentar, să se prezinte raportul, apoi să se ia decizii asupra comisiei de audit.

**Domnul consilier Bonta Dan:** Dorește să cunoască ce efort financiar presupune instalarea sistemului G.P.S. pe autobuze.

**Domnul Director Transurb, Barbu Dorin:** Există 16 autobuze, din care 14 autobuze funcționează zilnic, două sunt de rezervă. Efortul financiar pentru instalarea sistemului G.P.S. este 5.000 euro + TVA.

**Domnul consilier Lazăr Nicolae:** Necorelările în cadrul societății provin din subvențiile pentru biletele le de autobuz și biletele emise de către Primărie pentru pensionari. Biletele emise de către Primărie sunt în valoare 9.000.000 lei, din totalul subvenției de 15.000.000 lei.

**Domnul Primar Morar Costan:** Trebuie să găsim surse de finanțare pentru instalația programului de monitorizare prin G.P.S., care ne va costa în jur de 7.500 euro, avem nevoie de transparență totală și eforturi și din partea societății de transport.

Avem în municipiu 1.400 pensionari, plătitori de taxe locale, cu pensii mici, avem și o situație clară: cei cu pensii de până la 1.400 lei primesc 6 bilete, cei cu pensii până la 1.000 lei primesc 8 bilete, iar cei cu pensii până la 700 lei, primesc 12 bilete, este efortul financiar de la care nu dau nici un pas înapoi și îl voi susține în continuare.

**Președintele de ședință** dă cuvântul delaegaţilor sătești de la Pintic și Șomcut.

**Domnul delegat sătesc Pintic**: mulțumește pentru eforturile făcute de către Primărie pentru repararea drumului de acces spre Pintic.

**Domnul delegat sătesc Șomcut:**  dorește să știe dacă se vor lua măsuri pentru amenajarea terenului de fotbal, întrucât domnul primar cunoaște toate celelalte problemele cu care se confruntă locuitorii din Viile Dejului.

**Domnul Primar Morar Costan:** În localitatea Pintic s-a intervenit în forță, s-au cărat 200 tone de material de la fosta I.F.A., s-a reușit accesul până la intrarea în localitate. În continuare, se va interveni pe străzile Teilor, Petru maior, Ion Creangă, Griviței, Sfântul Petru, zona centrală pentru plombare asfaltică, marcaje drumuri; apoi se vor continua lucrările de canalizare.

**Președintele de ședință** anunță următorul punct:

**Adresa Nr. 4.848/ 11 martie 2014 privind Invitaţia în vederea medierii asupra conflictului de muncă asupra drepturilor salariale ale Învăţământului Preuniversitar Dej.**

**Domnul Primar Morar Costan:** Din punctul de vedere al distribuției bugetare alocate celor 12 unități școlare, noi respectăm această distribuție. Rolul sindicaliștilor este să se bată pentru drepturile lor.

**Domnul consilier Bob Axinte:** Se va ajunge la proces pentru că este vorba de recâștigarea drepturilor legale salariale, care au fost declarate nelegale. Este dreptul sindicaliștilor de a lupta pentru obținerea acestor drepturi salariale, care de fapt sunt legale.

**Domnul consilier Lazăr Nicolae:** prezintă probleme ale cetățenilor; intervenția S.A.D.P. –ului în zona Liviu Rebreanu, Aleea Jupiter, colț cu Strada Galaxiei – drumul este impracticabil, canalul de colectare riscă să se surpe, se cere refacerea drumului și rezolvarea conductelor de canalizare.

**Domnul consilier Varga Lorand:** ridică problema ciorilor din Parcul Mare și a câinilor maidanezi aduși din alte localități. În Parcul Mare excrementele de ciori fac imposibilă utilizarea băncilor și a jocurilor pentru copii, gunoaiele depozitate acolo face parcul impracticabil. Se impune curățirea copacilor de ciori, cu ajutorul aparatelor cu ultrasunete, ar fi nevoie de supraveghere video pentru a putea depista mașinile din alte localități care abandonează câinii vagabonzi în oraș. Ar fi nevoie de o mai mare implicare a Poliției Locale și a Poliției Naționale pentru amendarea și prinderea acestor mașini.

**Doamna consilier Alexandru Melinda:** Prezintă o cerere din partea posesorilor de tractoare din localitatea Ocna Dej, doresc să știe dacă până la înmatricularea tractoarelor pot circula cu numerele vechi, dacă își fac asigurare și care sunt pașii pentru o nouă înmatriculare ?

**Domnul consilier Câmpan Vasile:** ridică problema amenajării intrărilor în municipiu, dacă se poate lua legătura cu proprietarii clădirilor vechi, pentru ca acestea să fie demolate și să se înceapă amenajările intrărilor în municipiu.

**Domnul consilier Butuza Marius:** adresează două întrebări: când se va pune în valoare terenul cumpărat la intersecția Strada Bistriței – Baia Mare, investiția ce se prevedea a fi amortizată prin amplasarea de panouri publicitare pentru societăților comerciale și dorește un raport asupra activității economice a patinoarului.

**Domnul Primar Morar Costan:** răspunde domnilor consilieri; domnului **Butuza Marius**: referitor la patinoar, s-au încasat 46 – 47 mii lei, iar consumul de energie s-a situat între 50 – 60 mii lei, încasări mai mici în acest an, deoarece şi iarna a fost mai capricioasă. Dacă insistaţi o să vă facem şi o informare scrisă, fiind o activitate de agrement pentru susţinerea sportului de masă pentru copii. Referitor la intersecţia din Străzile Bistriţei şi Baia Mare, acolo s-a amenajat sensul giratoriu, dar nu am crezut că vom amortiza prea repede cheltuielile din activitate publicitară.

**Domnului consilier Câmpan Vasile:** referitor la intrările în oraş; în urma demolărilor de la I.F.A., urmează decontaminarea terenului, apoi curăţirea lui. Mai există 3 – 4 proprietari de clădiri la intrările în oraş, cum intrăm pe partea stângă, care doresc să-şi construiască hale de producţie.

**Doamnei consilier Alexandru Melinda:** problema dumneavoastră este o chestiune sensibilă, s-a intervenit la R.A.R. pentru auto-remorci şi în continuare facem demersuri pentru rezolvarea problemei.

**Domnului consilier Varga Lorand:** vă înţeleg nelămurirea în legătură cu problema ciorilor şi a cuiburilor din Parcul Mare. Acum cu ocazia toaletării pomilor se vor distruge cuiburile de ciori, iar în ceea ce priveşte aparatele cu ultrasunete, acestea sunt ineficiente.

**Domnului consilier Lazăr Nicolae:** Încercăm să intervenim pe toate străzile, am rezolvat mai întâi problema drumului spre Pintic, acum revenim pe toate străzile.

**Domnul consilier Lazin Sebastian:** ridică problema parcărilor cu plată de la Toroc, să se aloce bani de la buget pentru susţinerea activităţii staţiunii; să se introducă taxa de parcare şi să se repare gardul terenului de fotbal din incintă.

**Domnul consilier Rusu Vasile:** Să se rezolve curăţenia în Parcul Mare, unde să se cureţe şi aleile.

**Domnul consilier Varga Lorand:** Poliţia locală să fie prezentă în Parcul Mare şi să aplice amenzi pentru cetăţenii care nu păstrează curăţenia.

Nemaifiind alte probleme, **președintele de ședință, domnul consilier Federiga Viorel** declară închisă. ședința ordinară a consiliului local.

 **Președinte de ședință, Secretar,**

 **Federiga Viorel Covaciu Andron**